CELEX: 52007PC0055(01)
Language: mt
Date: 2007-02-14
Title: Proposta għal deċiżjoni tal-Kunsill u tar-Rappreżentanti tal-Gvernijiet ta' l-Istati Membri ta' l-Unjoni Ewropea, imlaqqa' fi ħdan il-Kunsill dwar il-firma u l-applikazzjoni provviżorja tal-Ftehim fil-forma ta' Skambju ta' Ittri dwar ""Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra

Avviż Legali Importanti

|

52007PC0055(01)

Proposta għal deċiżjoni tal-Kunsill u tar-Rappreżentanti tal-Gvernijiet ta' l-Istati Membri ta' l-Unjoni Ewropea, imlaqqa' fi ħdan il-Kunsill dwar il-firma u l-applikazzjoni provviżorja tal-Ftehim fil-forma ta' Skambju ta' Ittri dwar ""Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra  /* KUMM/2007/0055 finali */  

	[pic] | KUMMISSJONI TAL-KOMUNITAJIET EWROPEJ |Brussel 14.2.2007KUMM(2007) 55 finali2007/0024 (CNS)Proposta għalDEĊIŻJONI TAL-KUNSILL U TAR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, IMLAQQA' FI ĦDAN IL-KUNSILLdwar il-firma u l-applikazzjoni provviżorja tal-Ftehim fil-forma ta' Skambju ta' Ittri dwar ""Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħraProposta għalDEĊIŻJONI TAL-KUNSILL U TAR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, IMLAQQA' FI ĦDAN IL-KUNSILLdwar il-konklużjoni tal-Ftehim fil-forma ta' Skambju ta' Ittri dwar "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra(preżentati mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Il-bażi għall-proposta u l-għanijiet tagħha Il-Ftehim fil-forma ta' Skambju ta' Ittri dwar "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" ġie nnegozjat skond mandat mibgħut mill-Kunsill f'Marzu 2006. |Il-kuntest ġenerali Ibbażat fuq id-direttivi tan-negozjati tal-mandat, it-test tal-ftehim ġie maqbul ad referendum fil-fażi finali tan-negozjati fl-24 ta' Novembru 2006 bejn il-Viċi-president Barrot u s-Sur Levitin, il-Ministru għat-Trasport tal-Federazzjoni Russa, fil-marġnijiet tal-laqgħa għolja bejn l-UE u r-Russja f’Helsinki. |Id-dispożizzjonijiet eżistenti fil-qasam tal-proposta M’hemm l-ebda dispożizzjonijiet eżistenti fil-qasam tal-proposta. |Il-konsistenza ma’ l-istrateġiji politiċi oħra u ma’ l-għanijiet ta’ l-Unjoni Il-ftehim isolvi l-kwistjoni tal-ħlasijiet għal titjiriet li jgħaddu minn fuq is-Siberja mitluba mill-Federazzjoni Russa lit-trasportaturi tal-KE għal titjiriet li jgħaddu minn fuq it-territorju Russu li kienu ostaklu sinifikanti fir-relazzjonijiet bejn l-UE u r-Russja. Il-ħlasijiet huma xkiel għan-negozju bejn l-UE r-Russja u jridu jiġu solvuti qabel ma r-Russja tidħol fid-WTO. Il-ftehim se jsaħħaħ il-kooperazzjoni tat-trasport fil-qafas ta' l-Ispazju Komuni Ekonomku UE-Russja. |IL-KONSULTAZZJONI MAL-PARTIJIET INTERESSATI U L-EVALWAZZJONI TA' L-IMPATT |Il-konsultazzjoni tal-partijiet interessati |Il-metodi ta’ konsultazzjoni, is-setturi fil-mira ewlenin u l-profil ġenerali ta' dawk li wieġbu Matul il-perjodu kollu tan-negozjar, il-Kummissjoni kienet assistita minn Forum Konsultattiv li kien jirrappreżenta lill-industrija li kienet involuta attivament. |Sommarju tat-tweġibiet u kif tqiesu Saru għadd ta' laqgħat mal-Forum Konsultattiv, fejn matulhom ġie diskuss dak li dak iż-żmien kien l-abbozz preżenti tal-ftehim. Il-kummenti kollha ġew ikkunsidrati kif jixraq. |Il-ġbir u l-użu tal-parir espert |Ma kien hemm l-ebda ħtieġa għall-parir espert estern. |L-evalwazzjoni ta’ l-impatt Il-ftehim se jtejjeb b’mod sinifikanti s-sitwazzjoni kompettitiva tat-trasportaturi tal-KE fuq rotot lejn destinazzjonijiet bejn l-UE u l-Ażja, speċjalment il-Ġappun, iċ-Ċina, Ħong Kong u l-Korea t'Isfel permezz tat-tnaqqis gradwali ta' ħlasijiet fil-perjodu ta' tranżizzjoni u t-tneħħija tal-ħlasijiet mill-2014 'il quddiem. Mingħajr ftehim, it-trasportaturi tal-KE jkollhom ikomplu jħallsu għad-dritt li jwettqu tranżitu fil-Federazzjoni Russa li jfisser aktar spejjeż u anqas kompettitività għal linji ta' l-ajru. |ELEMENTI LEGALI TAL-PROPOSTA |Sommarju ta’ l-azzjoni proposta Il-ftehim fih prinċipji ewlenin li jridu jiġu implimentati fil-ftehimiet bilaterali bejn l-Istati Membri u l-Federazzjoni Russa u jinkludi r-riżultati li ġejjin: 1) Il-ħlasijiet wara l-1 ta' Jannar 2014 għandhom ikunu bbażati fuq in-nefqa, trasparenti u ma jiddiskriminawx bejn trasportaturi barranin u jkunu konformi mal-Konvenzjoni ta' Chicago. 2) Id-dispożizzjonijiet ta' ftehimiet bilaterali bejn l-Istati Membri ta' l-UE u l-Federazzjoni Russa li jirrikjedu konklużjoni minn qabel tal-ftehimiet kummerċjali għar-rotot Transsiberjani, għandhom jiġu tterminati. 3) Il-frekwenzi ġodda kollha li ngħataw min-naħa Russa matul il-perjodu tranżitorju u lil hinn għandhom ikunu mingħajr ebda ħlas u mhux se jkollhom bżonn konklużjoni minn qabel ta' ftehim kummerċjali. 4) Il-frekwenzi kollha li bħalissa huma mikrija minn trasportaturi tal-KE mingħand trasportaturi Russi se jibqgħu soġġetti għas-sistema ta' qabel. Min-naħa tagħhom, l-Istati Membri se jkollhom l-għażla li jew iżidu l-frekwenzi tat-titjiriet li jgħaddu minn fuq in-naħa Russa jew ftehim bilaterali man-naħa Russa dwar kwalunkwe mezz ieħor. 5) Fl-2010, il-livell tal-ħlasijiet li hemm bħalissa se jitnaqqas għal ċerti partijiet tal-pagamenti. 6) F'ittra separata, il-Ministru Russu Levitin sostna li l-Federazzjoni Russa lesta żżid il-frekwenzi tat-titjiriet minn fuq iż-żona għat-trasportaturi tal-KE f'negozjar bilaterali ġejjieni ma' l-Istati Membri. Iż-żieda fil-frekwenzi tat-titjiriet li jgħaddu minn fuq iż-żona għal destinazzjonijiet Ażjatiċi se ssir waqt li jiġu meqjusa d-drittijiet tat-traffiku li jinkisbu mill-Istati Membri ta' l-UE għal destinazzjonijiet fil-Lvant Nofsani. |Bażi ġuridika Artikolu 80(2), flimkien ma' l-ewwel sentenza ta' l-ewwel subparagrafu ta' Artikolu 300(2). |Il-prinċipju tas-sussidjarjetà Il-prinċipju tas-sussidjaretà japplika sakemm il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jinkisbu b’mod suffiċjenti mill-Istati Membri għar-raġuni(jiet) li ġejja/in. |L-Istati Membri ilhom aktar minn 20 sena jippruvaw isolvu l-kwistjoni f'negozjati bilaterali mal-Federazzjoni Russa, mingħajr suċċess. |L-azzjoni Komunitarja tkun tista’ tilħaq aħjar l-għanijiet tal-proposta għar-raġuni(jiet) li ġejja/in. |Kienet biss l-azzjoni Komunitarja li kienet kapaċi tikseb ir-riżultati u ssolvi din il-kwistjoni fid-dawl tar-reżistenza tal-Federazzjoni Russa. |Ir-riżultat wara 7 xhur ta' negozjati juri l-effiċjenza tax-xogħol fuq il-livell ta' l-UE. |Il-ftehim jistipula l-prinċipji ġenerali li jridu jiġu implimentati fil-ftehimiet tas-servizzi bl-ajru bilaterali bejn l-Istati Membri u l-Federazzjoni Russa. Il-ftehimiet ta' l-ajru bilaterali se jiġu emendati, iżda se jibqgħu japplikaw. |Għalhekk, il-proposta hija konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. |L-Istati Membri se jissuktaw it-twettiq tal-ħidmiet amministrattivi tradizzjonali tagħhom fil-kuntest tat-trasport internazzjonali bl-ajru, iżda dan jagħmluh taħt prinċipji komuni applikati bl-uniformità mill-Istati Membri kollha. |L-Istati Membri se jkollhom jinnegozjaw mill-ġdid il-ftehim tas-servizzi bl-ajru bilaterali mal-Federazzjoni Russa. |L-għażla ta’ l-istrumenti |L-istrumenti proposti: oħrajn. |Mezzi oħra ma jkunux tajbin għar-raġuni(jiet) li ġejja/in. Għall-iffirmar u l-applikazzjoni provviżorja ta' ftehim internazzjonali, m'huwa disponibbli l-ebda strument ieħor. |L-IMPLIKAZZJONIJIET GħALL-BAġIT |Il-proposta ma għandha l-ebda implikazzjoni għall-baġit tal-Komunità. |1.  Proposta għalDEĊIŻJONI TAL-KUNSILL U TAR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, IMLAQQA' FI ĦDAN IL-KUNSILLdwar il-firma u l-applikazzjoni provviżorja tal-Ftehim fil-forma ta' Skambju ta' Ittri dwar ""Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħraIL-KUNSILL TA’ L-UNJONI EWROPEA U R-RAPPREŻENTANTI TAL-GVERNIJIET TA’ L-ISTATI MEMBRI MLAQQA' FI ĦDAN IL-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2), flimkien ma' l-ewwel sentenza ta' l-ewwel subparagrafu ta' l-Artikolu 300(2),Wara li kkunsidraw il-proposta tal-Kummissjoni,Billi:(1) Il-Kunsill awtorizza lill-Kummissjoni tiftaħ negozjati mal-Federazzjoni Russa biex issolvi l-kwistjoni tal-ħlasijiet għal titjiriet li jgħaddu minn fuq is-Siberja;[1](2) Il-Kummissjoni nnegozjat, f'isem il-Komunità u l-Istati Membri, Ftehim fil-forma ta' skambju ta' ittri li jistipula ""Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" (minn hawn 'il quddiem, "il-Ftehim") skond id-Deċiżjoni tal-Kunsill li tawtorizza lill-Kummissjoni biex tiftaħ in-negozjati;(3) Il-ftehim ġie inizjalat f’Ħelsinki fl-24 ta’ Novembru 2006;(4) Fl-istess okkażjoni, il-Ministru Levitin, il-Ministru Russu tat-Trasport, wassal ittra lill-Viċi-President tal-Kummissjoni Barrot li tgħid li " L-Awtorità Aeronawtika tal-Federazzjoni Russa għandha l-intenzjoni li tkompli l-prattiċi li hemm bħalissa u tikkunsidra b'mod pożittiv it-talbiet mill-Istati Membri tal-KE dwar iż-żieda fl-għadd tal-frekwenzi minn fuq it-territorju li jsiru fil-kuntest tan-negozjati bilaterali bejn l-Awtoritajiet Aeronawtiċi nazzjonali rispettivi . Fil-qafas ta' l-arranġamenti bilaterali li jistgħu jintlaħqu tul tali negozjati l-Awtoritajiet ta' l-Aeronawtika tal-Federazzjoni Russa se jkunu lesti jżidu l-għadd tal-frekwenzi li jgħaddu minn fuq it-territorju bbażati fuq il-prinċipju ta' benefiċċju reċiproku u opportunità indaqs waqt li titqies l-kapaċità tan-navigazzjoni bl-ajru tar-rotot rispettivi.Matul dawn in-negozjati, l-Awtorità Aeronawtika tal-Federazzjoni Russa se tqis fost oħrajn, id-drittijiet disponibbli għat-trasportaturi bl-ajru fl-Istati Membri tal-KE għall-operazzjonijiet għal pajjiż terz f'rotot li jitilqu mit-territorju tagħhom stess. Iż-żieda fl-għadd ta' frekwenzi ta' titjiriet li jgħaddu minn fuq it-territorju se jsiru skond il-prinċipji ġenerali tal-bilanċ ġenerali ta' l-interessi taż-żewġ Naħat li l-kapaċità se tkun marbuta mal-ħtiġijiet tat-traffiku bejn il-pajjiżi ta' oriġini u destinazzjoni, tat-traffiku fiż-żona li minnha jgħaddu s-servizzi maqbula; u minn operazzjonijiet tal-linji ta' l-ajru. It-talbiet motivati kif jixraq ta' l-Istati Membri tal-KE se jkomplu jiġu nnegozjati bir-rieda t-tajba u fuq bażi raġonevoli."(5) Il-Ftehim għandu jiġi akkumpanjat minn mekkaniżmu ta' ekwalizzazzjoni mwaqqaf mit-trasportaturi Komunitarji kkonċernati li jevita distorsjonijiet possibbli fil-kompetizzjoni dwar ir-rotot Transsiberjani matul il-perjodu tranżitorju waqt li jkunu kompatibbli mar-regoli ta' kompetizzjoni tat-Trattat. L-Istati Membri għandhom jaħtru t-trasportaturi bl-ajru biss għal operazzjonijiet fuq dawk ir-rotot li jipparteċipaw fil-mekkaniżmu ta' ekwalizzazzjoni.(6) Il-Ftehim għandu jiġi iffirmat u applikat b’mod proviżorju mill-Komunità u l-Istati Membri, suġġett għall-konklużjoni possibbli tiegħu f’data aktar tard;IDDEĊIDEW KIF ĠEJ:Artikolu Uniku1. L-iffirmar tal-Ftehim fil-forma ta' skambju ta' ittri li jistipula "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra, huwa hawnhekk approvat f'isem il-Komunità u l-Istati Membri tagħha, soġġett għal deċiżjoni sussegwenti dwar il-konklużjoni tal-Ftehim.2. Il-President tal-Kunsill qed jiġi b'hekk awtorizzat biex jinnomina l-persuna li jkollha l-awtorità li tiffirma l-Ftehim f'isem il-Komunità u l-Istati Membri tagħha.3. Sakemm jidħol fis-seħħ, il-Ftehim se jiġi applikat mill-Komunità u mill-Istati Membri tagħha minn…4. It-test tal-Ftehim, li jinkludi l-Annessi tiegħu, li huma parti integrali, huwa mehmuż ma' din id-Deċiżjoni.Magħmula fi Brussell, […]Għall-KunsillIl-President2007/0024 (CNS)Proposta għalDEĊIŻJONI TAL-KUNSILL U TAR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, IMLAQQA' FI ĦDAN IL-KUNSILLdwar il-konklużjoni tal-Ftehim fil-forma ta' Skambju ta' Ittri dwar "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħraIL-KUNSILL TA’ L-UNJONI EWROPEA U R-RAPPREŻENTANTI TAL-GVERNIJIET TA’ L-ISTATI MEMBRI MLAQQA' FI ĦDAN IL-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2), flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3),Wara li kkunsidraw l-proposta tal-Kummissjoni,Wara li kkunsidra l-opinjoni tal-Parlament Ewropew,Billi:(1) Il-Kummissjoni nnegozjat f'isem il-Komunità u l-Istati Membri, Ftehim fil-forma ta' skambju ta' ittri li jistipula "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" (minn hawn 'il quddiem, "il-Ftehim") skond id-Deċiżjoni tal-Kunsill li tawtorizza lill-Kummissjoni biex tiftaħ in-negozjati(2) Ġie ffirmat Ftehim nhar ….;(3) Fl-24 ta' Novembru 2006, fl-okkażjoni ta' l-inizjalar tal-Ftehim, il-Ministru Levitin, il-Ministru Russu tat-Trasport, wassal ittra lill-Viċi-President tal-Kummissjoni Barrot li tgħid li " L-Awtorità Aeronawtika tal-Federazzjoni Russa għandha l-intenzjoni li tkompli l-prattiċi li hemm bħalissa u tikkunsidra b'mod pożittiv it-talbiet mill-Istati Membri tal-KE dwar iż-żieda fl-għadd tal-frekwenzi minn fuq it-territorju li jsiru fil-kuntest tan-negozjati bilaterali bejn l-Awtoritajiet Aeronawtiċi nazzjonali rispettivi . Fil-qafas ta' l-arranġamenti bilaterali li jistgħu jintlaħqu tul tali negozjati l-Awtoritajiet ta' l-Aeronawtika tal-Federazzjoni Russa se jkunu lestijżidu l-għadd tal-frekwenzi li jgħaddu minn fuq it-territorju bbażati fuq il-prinċipju ta' benefiċċju reċiproku u opportunità indaqs waqt li titqies il-kapaċità tan-navigazzjoni bl-ajru tar-rotot rispettivi.Matul dawn in-negozjati, l-Awtorità Aeronawtika tal-Federazzjoni Russa se tqis fost oħrajn, id-drittijiet disponibbli għat-trasportaturi bl-ajru fl-Istati Membri tal-KE għall-operazzjonijiet għal pajjiż terz f'rotot li jitilqu mit-territorju tagħhom stess. Iż-żieda fl-għadd ta' frekwenzi ta' titjiriet li jgħaddu minn fuq it-territorju se jsiru skond il-prinċipji ġenerali tal-bilanċ ġenerali ta' l-interessi taż-żewġ Naħat li l-kapaċità se tkun marbuta mal-ħtiġijiet tat-traffiku bejn il-pajjiżi ta' oriġini u destinazzjoni, tat-traffiku fiż-żona li minnha jgħaddu s-servizzi li kien hemm qbil dwarhom; u minn operazzjonijiet tal-linji ta' l-ajru. It-talbiet motivati kif jixraq ta' l-Istati Membri tal-KE se jkomplu jiġu negozjati in bona fide u fuq bażi raġonevoli."(4) Il-Ftehim għandu jkun akkumpanjat minn mekkaniżmu ta' ekwalizzazzjoni mwaqqaf mit-trasportaturi Komunitarji kkonċernati li jevita distorsjonijiet possibbli fil-kompetizzjoni dwar ir-rotot Transsiberjani matul il-perjodu tranżitorju waqt li jkunu kompatibbli mar-regoli ta' kompetizzjoni tat-Trattat. L-Istati Membri għandhom jaħtru t-trasportaturi bl-ajru biss għal operazzjonijiet f'dawk ir-rotot li jipparteċipaw fil-mekkaniżmu ta' ekwalizzazzjoni.(5) Il-Ftehim għandu jiġi approvat mill-Komunità u mill-Istati Membri tagħha;IDDEĊIDEW KIF ĠEJ:Artikolu Uniku1. Il-Ftehim fil-forma ta' skambju ta' ittri li jistipula "Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra, huwa hawnhekk approvat f'isem il-Komunità u l-Istati Membri tagħha.2. It-test tal-Ftehim, li jinkludi l-Annessi tiegħu, li huma parti integrali, huwa mehmuż ma' din id-Deċiżjoni.3. Il-President tal-Kunsill b'dan huwa awtorizzat li jinnomina l-persuna li jkollha s-setgħa li twassal lill-Federazzjoni Russa, f'isem il-Komunità u l-Istati Membri tagħha, in-noti diplomatiċi pprovduti fil-Ftehim.Magħmula fi Brussell, […]Għall-KunsillIl-President ANNESSA. Ittra mingħand il-Komunità Ewropea u l-Istati Membri tagħha,Sinjur,1.Għandi l-unur nirreferi għan-negozjati bejn il-Kummissjoni tal-Komunità Ewropea u l-Gvern tal-Federazzjoni Russa dwar l-immodernizzar tas-sistema ta' l-użu tar-rotot Transsiberjani. Ir-riżultati ta' tali negozjati huma riflessi fi Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" (Anness I) u l-Ittra tat-23 ta' Novembru 2006 mill-Ministru Levitin għas-Sur Barrot, il-Viċi President tal-Kummissjoni (Anness II), li huma mehmużin.2. Għandi l-unur nissuġġerixxi li, malli jiġi kkonfermat li inti taċċetta, din l-ittra u l-annessi tagħha flimkien jikkostitwixxu Ftehim fil-forma ta' Skambju ta' Ittri bejn il-Komunità Ewropea u l-Istati Membri tagħha, fuq naħa, u l-Federazzjoni Russa, fuq in-naħa l-oħra. Il-ftehim għandu jiġi applikat proviżorjament miż-żewġ naħat mill-…. u għandu jidħol fis-seħħ 10 ijiem wara d-data ta’ l-aktar nota tard fi skambju ta' noti diplomatiċi bejn il-Partijiet li jikkonfermaw li l-proċeduri kollha neċessarji biex dan il-Ftehim jidħol fis-seħħ ikunu tlestew.Inkunlek grat jekk inti tikkonferma li l-Gvern tiegħek jaqbel mal-kontenut ta' din l-ittra.Dejjem tiegħek,F'isem il-Komunità Ewropea u l-Istati Membri tagħha,“B. Ittra mill-Federazzjoni Russa”Sinjur,Għandi l-unur ngħarrfek li rċevejt l-ittra tiegħek bid-data ta' ... li tgħid kif ġej:1. Għandi l-unur nirreferi għan-negozjati bejn il-Kummissjoni tal-Komunità Ewropea u l-Gvern tal-Federazzjoni Russa dwar l-immodernizzar tas-sistema ta' l-użu tar-rotot Transsiberjani. Ir-riżultati ta' tali negozjati huma riflessi fi"Il-Prinċipji Maqbula dwar l-Immodernizzar tas-sistema eżistenti ta' l-użu tar-rotot Transsiberjani" bejn il-Komunità Ewropea u l-Istati Membri tagħha fuq naħa, u l-Federazzjoni Russa fuq in-naħa l-oħra (Anness I) u l-Ittra tat-23 ta' Novembru 2006 mill-Ministru Levitin għas-Sur Barrot, il-Viċi President tal-Kummissjoni (Anness II), li huma mehmużin.2.Għandi l-unur nissuġġerixxi li, malli jiġi kkonfermat li inti taċċetta, din l-ittra u l-annessi tagħha flimkien jikkostitwixxu Ftehim fil-forma ta' Skambju ta' Ittri bejn il-Komunità Ewropea u l-Istati Membri tagħha, fuq naħa, u l-Federazzjoni Russa, fuq in-naħa l-oħra. Il-ftehim għandu jiġi applikat proviżorjament miż-żewġ naħat mill-…. u għandu jidħol fis-seħħ 10 ijiem wara d-data ta’ l-aktar nota tard fi skambju ta' noti diplomatiċi bejn il-Partijiet li jikkonfermaw li l-proċeduri kollha neċessarji biex dan il-Ftehim jidħol fis-seħħ ikunu tlestew.Għandi l-unur nikkonferma li dak li ntqal hawn fuq huwa aċċettabbli għall-Gvern tiegħi u l-ittra tiegħek, li tinkludi l-annessi, u din it-tweġiba jikkostitwixxu il-ftehim, skond il-proposta magħmula minnek.ANNESS IPrinċipji maqbula dwar l-Immodernizzar tas-sistema eżistenti ta' l-użu tar-rotot Transsiberjani [2]I. L-Għan u l-Ambitu1. L-istrument jistipula l-Prinċipji Maqbula fir-rigward ta' l-immodernizzar tas-sistema eżistenti tat-titjiriet li jgħaddu minn fuq rotot Transsiberjani speċifikati mit-trasportaturi kollha bl-ajru ta’ l-UE.2. Il-Prinċipji Maqbula jserrħu fuq l-assunzjoni li l-Federazzjoni Russa ma daħlitx fil-Ftehim Internazzjonali tat-Tranżitu tas-Servizzi bl-ajru ffirmat f'Chicago fis-7 ta' Diċembru 1944, u għalhekk mhijiex marbuta la ma' l-obbligi ta', u lanqas tgawdi mid-drittijiet disponibbli taħt, dak il-Ftehim.II. L-immodernizzar tas-sistema1. Sa mhux aktar tard mill-1 ta' Jannar 2014, id-dispożizzjonijiet ta' l-arranġamenti bilaterali ta' l-Awtoritajiet Aeronawtiċi rispettivi li jkun fihom l-obbligu tat-trasportaturi bl-ajru ta' l-Istati Membri tal-KE biex jidħlu fi ftehimiet kummerċjali mat-trasportaturi bl-ajru Russi dwar ir-rotot t'hawn fuq, se jiġu tterminati. Bħala konsegwenza, it-trasportaturi bl-ajru tal-KE m'għandhom jagħmlu ebda ħlas li jirriżulta minn ftehimiet kummerċjali fir-rigward ta' titjiriet li jgħaddu minn fuq iż-żona, ħlief il-ħlasijiet skond paragrafu II.2 ta' dawn il-Prinċipji Maqbula.2. Sa mhux aktar tard mill-1 ta' Jannar 2014, kwalunkwe miżata u ħlasi li japplikaw għal titjiriet minn linji ta' l-ajru ta' l-UE u Russi li jgħaddu minn fuq territorji Russi u UE, rispettivament, se jkunu relatati ma’ l-ispejjeż, trasparenti u ma jwasslux għal diskriminazzjoni bejn linji ta' l-ajru barranin. Kwalunkwe tali miżata u ħlas se titħallaslill-awtoritajiet pubbliċi relevanti u jkunu skond il-ħtiġijiet tal-Konvenzjoni ta' Chicago.3. Sa mhux aktar tard mid-data tar-reviżjoni ta' l-arranġamenti bilaterali skond punt IV.1, l-għadd ta' frekwenzi tat-titjiriet li jgħaddu minn fuq it-territorju disponibbli għal kull naħa[3] mhux se jitnaqqas. L-għadd ta' frekwenzi li jgħaddu minn fuq it-territorju disponibbli għall-Istati Membri tal-KE se jinkludi l-frekwenzi li bħalissa huma mikrijin lit-trasportaturi bl-ajru ta' l-Istati Membri tal-KE mit-trasportaturi bl-ajru Russi. Fl-istess waqt, l-Istat Membru tal-KE rilevanti se jżid l-għadd ta' frekwenzi li jgħaddu minn fuq it-territorju disponibbli għan-naħa Russa[4] sabiex jiġi daqs l-għadd ta' frekwenzi li jgħaddu minn fuq it-territorju disponibbli għall-Istati Membri tal-KE, jew iżomm il-bilanċ tad-drittijiet skond il-ftehimiet bilaterali tas-servizzi bl-ajru man-naħa Russa permezz ta' kwalunkwe mezz ieħor li jkun aċċettabbli b'mod reċiproku għaż-żewġ naħat.III. Il-Mekkaniżmu ta' Tranżizzjoni1. Il-frekwenzi tat-titjiriet ġodda li bdew joperaw fuq rotot speċifiċi maqbula mhux se jkunu jirrikjedu li ssir konklużjoni minn qabel ta' ftehim kummerċjali bejn it-trasportaturi maħtura jew ħlasijiet[5] li jirriżultaw minnu wara d-data tal-firma tal-Prinċipji Maqbula .2. Mill-1 ta' Jannar 2010, id-dispożizzjonijiet ta' l-arranġamenti bilaterali ta' l-Awtoritarjiet Aeornawtiċi rispettivi se jinbidlu sabiex jiġi żgurat li-  id-dritt tat-trasportaturi bl-ajru ta' l-Istati Membri tal-KE li jneħħu l-waqfien fit-territorju tal-Federazzjoni Russa skond l-arranġamenti bilaterali mhux se jkun soġġett għal xi ftehim kummerċjali speċjali mat-trasportaturi bl-ajru Russi maħtura jew ħlas li jirriżulta.-  kwalunkwe operazzjoni ta' qsim ta' kodiċi li tuża r-rotot Transsiberjani mhux se tkun soġġetta għal xi ftehim kummerċjali speċjali mat-trasportaturi bl-ajru Russi maħtura jew ħlas li jirriżultaMid-data ta' l-iffirmar ta' dawn il-Prinċipji Maqbula, l-Awtoritajiet Aeronawtiċi m'għandhomx japprovaw ftehimiet kummerċjali bejn it-trasporaturi maħtura skond l-arranġamenti bilaterali li jeżistu fejn il-ħlasijiet jaqbżu l-ammont li tħallas fl-2006.IV. Il - modalitajiet ta’ l-implimentazzjoni1. [Sa mhux aktar tard mill-1 ta' Jannar 2007], il-Federazzjoni Russa u l-Istati Membri kollha tal-KE se jibdew il-konsultazzjonijiet li għandhom jitlestew fi żmien 6 xhur sabiex jiġi żgurat li l-arranġamenti bilaterali huma konformi mad-dispożizzjonijiet tas-Sezzjonijiet II u III ta' dawn il-Prinċipji Maqbula.2. Fil-konsultazzjonijiet dwar l-użu tar-rotot Transsiberjani, il-Federazzjoni Russa u l-Istati Membri ta' l-UE se jkunu mmexxija minn dawn il-Prinċipji Maqbula.V. KonsultazzjonijietIl-Partijiet jaqblu li fi żmien 15-il ġurnata minn talba sabiex imexxu l-konsultazzjonijiet, jiddiskutu kwalunkwe kwistjoni relatata ma' l-implimentazzjoni ta' dawn il-Prinċipji Maqbula sabiex tinstab soluzzjoni reċiprokament sodisfaċenti.ANNESS IIIs-Sur Jacques BarrotViċi President tal-Kummissjoni EwropeaKummissarju għat-TrasportBrussellGħażiż Viċi-PresidentIl-Ministeru għat-Trasport tal-Federazzjoni Russa jilqa' l-kooperazzjoni mal-Kummissjoni Ewropea fil-qafas tal-Grupp ta' Ħidma għall-Avjazzjoni tad-djalogu bejn ir-Russja u l-UE dwar it-Trasport. Għandu l-għan li jkompli jiżviluppa l-kooperazzjoni fil-qasam ta' l-avjazzjoni bejn ir-Russja u l-UE.L- Awtorità Aeronawtika tal- Federazzjoni Russa għandha l-intenzjoni li tkompli l-prattiċi li hemm bħalissa u tikkunsidra b'mod pożittiv it-talbiet mill-Istati Membri tal-KE dwar iż-żieda fl-għadd tal-frekwenzi minn fuq it-territorju li jsiru fil-kuntest tan-negozjati bilaterali bejn l-Awtoritajiet Aeronawtiċi nazzjonali rispettivi. Fil-qafas ta' l-arranġamenti bilaterali li jistgħu jintlaħqu tul tali negozjar l-Awtoritajiet ta' l-Aeronawtika tal-Federazzjoni Russa se jkunu lesti biex iżidu l-għadd tal-frekwenzi li jgħaddu minn fuq it-territorju bbażati fuq il-prinċipju ta' benefiċċju reċiproku u opportunità indaqs waqt li titqies l-kapaċità tan-navigazzjoni bl-ajru tar-rotot rispettivi.Matul dawn in-negozjati, l-Awtorità Aeronawtika tal-Federazzjoni Russa se tqis fost oħrajn, id-drittijiet disponibbli għat-trasportaturi ta' l-ajru fl-Istati Membri tal-KE għall-operazzjonijiet għal pajjiż terz fuqrotot li jitilqu mit-territorju tagħhom stess. Iż-żieda fl-għadd ta' frekwenzi ta' titjiriet li jgħaddu minn fuq it-territorju se jsiru skond il-prinċipji ġenerali tal-bilanċ ġenerali ta' l-interessi taż-żewġ Naħat li l-kapaċità se tkun marbuta mal-ħtiġijiet tat-traffiku bejn il-pajjiżi ta' oriġini u destinazzjoni, tat-traffiku fiż-żona li minnha jgħaddu s-servizzi maqbula; u minn operazzjonijiet tal-linji ta' l-ajru.It-talbiet motivati kif jixraq ta' l-Istati Membri tal-KE se jkomplu jiġu negozjati in bona fide u fuq bażi raġonevoli."Dejjem tiegħek,Igor LEVITIN[1] Konklużjonijiet tal-Kunsill dwar is-Siberja, l-2721 Trasport, Telekomunikazzjoni u Enerġija, Kunsill (Trasport), Brussel, is-27 ta' Marzu 2006[2] Għall-għan ewlieni tal-Prinċipji Maqbula ir-rotot Transsiberjani għandhom jinkludu rotot skond id-definizzjoni fl-arranġamenti bilaterali rispettivi li għalihom il-Federazzjoni Russa bħalissa tillimita titjiriet minn fuq iż-żona u tirrikjedi arranġamenti kummerċjali bejn it-trasportaturi li jinħatru.[3] Għall-għan ta' din id-dispożizzjoni « naħa » għandha tiftiehem bħala l-Federazzjoni Russa jew wieħed mill-Istati Membri tal-KE.[4] Il-frekwenzi tat-titjiriet li jgħaddu minn fuq it-territorju se jkunu operati mit-trasportaturi Russi kif stipulat mill-arranġamenti bilaterali bejn l-Istati Membri ta' l-UE u l-Federazzjoni Russa.[5] [Dawn il-ħlasijiet minn ftehimiet kummerċjali jinkludu fost oħrajn il-ħlasijiet għall-qsim tal-kodiċi, is-servizzi mingħajr waqfien, it-trasferiment tas-servizzi, l-użu ta' rotot Transpolari, l-inżul tekniku u l-frekwenzi mikrija..]